cyanic-selkie/wikianc huggingface dataset:
NRK Sápmi
Fra 1991 har redaksjonen produsert ukentlige fjernsynsprogrammer for barn. Siden 2001 har redaksjonen produsert fjernsynssendingen Ođđasat, sammen med SVT og Yle, fra studio i Karasjok. Redaksjonen produserer også innhold for NRKs lokal- og rikssendinger, samt for nett og sosiale medier. 8. desember 2010 vedtok NRK å bytte navn fra det opprinnelige NRK Sámi Radio til NRK Sápmi.
NRK Sápmi har lokalkontorer i Tana, Kautokeino, Manndalen i Kåfjord, Tromsø, Skånland, Tysfjord, Snåsa og Oslo. Disse kontorene har i underkant av 20 årsverk. Hovedkontoret har rundt 80 årsverk. Divisjonen ledes av direktør Johan Ailo Kalstad siden 2021.
Språk
NRK Sápmi bruker både norsk og samisk. Størstedelen av NRK Sápmis radio- og tv-sendinger er på nordsamisk, men det er også permanente sendinger på lule- og sørsamisk. Det lule- og sørsamiske programtilbudet lages av lokalkontor-medarbeidere som er stasjonert i henholdsvis Tysfjord og Snåsa. Deler av sendingene er på norsk; bl.a. brukes norsk i stor grad i intervjuer.
Anerkjennelse
I 1983 mottok Kathrine Johnsen, «sameradioens mor», Kongens fortjenstmedalje i gull. I 2016 mottok Johs. Kalvemo Kongens fortjenstmedalje for sitt banebrytende virke over mange for NRK Sápmi og dens forgjengere.
Maultasche
Maultaschen er en tysk matrett som er en spesialitet fra Schwaben i Baden-Württemberg. Det består av et ytre lag med pasta, med et fyll som tradisjonelt består av kjøttdeig, spinat, krutonger, løk og ulike krydder. Utseendet kan minne om ravioli, men maultaschen er større. Hver Maultasche er omkring 8-12 centimeter lang.
Maultaschen kan bli tilberedt på tre ulike måter. Det er enten stekt, kokt i grønnsakssuppe eller smurt inn i smør og løk.
Tilberedelse av maultaschen er ofte en familiespesialitet der hver familie har sin egen variant. Maultaschen er også å få kjøpt i butikker over hele Tyskland, med fyll som kan bestå av alt fra laks til vegetarisk fyll.
Etymologi
Ordet «Maultaschen» er sammensatt av «Maul» som betyr munn, og «Tasche» som betyr lomme.
Kuriosa
Legenden forteller at maultaschen ble oppfunnet av munkene i Maulbronn-klosteret for å skjule det faktum at de åt kjøtt under fasten.
Asker Museum
Asker museum, Valstads samlinger, ligger i Hvalstaddalen, Kunstnerdalen i Asker. Hjertet i museet er kunstnerhjemmet til Tilla og Otto Valstad, som ble donert til kommunen i 1949.
Museet har en frodig, barokkinspirert hage med dyreskulpturer av Anne Grimdalen og en rik hus- og gjenstandssamling. Asker Museum er en avdeling av Akershusmuseet.
Museet består av:
Bygninger utenfor Kunsterdalen:
Fylkesvei 4198
Fylkesvei 4198 går mellom Netland og Knaben i Kvinesdal.
Frem til 2019 hadde veien betegnelsen fylkesvei 839 (Vest-Agder).
Norges sju underverk
Norges sju underverk refererer seg til flere avstemninger i ulike norske medier sommeren 2007 som et svar på den internasjonale kåringen av verdens sju nye underverk foretatt den 7. juli, 2007.
Reiseradioen
Reiseradioen har bedt sine lyttere om kandidater og de sju med flest stemmer er valgt ut til et finaleheat som skal kåre en vinner, eller som det heter på nettstedet: «Hvilke av de sju norske underverkene bør representere Norge i en internasjonal kåring?» Vinneren ble avslørt 13. juli 2007. Reiseradioens lytteres forslag til «Norges sju underverk» er:
DinSide.no
DinSide.no har plukket ut en finaleliste og bedt some lesere om å stemme på kandidatene. Kriteriene for kandidatene har vært: 1. Det må være menneskeskapt, 2. Det må være et flott byggverk enten teknisk eller utseendemessig, 3. Det må ha historisk betydning, eller være viktig for Norge på andre måter. DinSide.no oppgir ikke når avstemningen avsluttes. Avstemmningen er over og den endelige lista leserne satte opp var:
ABC Nyheter
ABC Nyheter kåret sin versjon av «Norges sju underverk» 3. juli 2007, basert på en avstemning på Internett fra en liste over foreslåtte kandidater.
1. FC Kaiserslautern
1. FC Kaiserslautern er en tysk fotballklubb fra Kaiserslautern i Rheinland-Pfalz. Klubben ble stiftet i 1900 og kalles "Die roten Teufel" (de røde djevlene). Kaiserslautern var en av 16 lag som var med å grunnlegge nåværende Bundesliga i 1963 og spilte sammenhengende i ligaen fram til klubben rykket ned for første gang i 1996. Etter at de rykket direkte tilbake til det øverste nivået i 1997, vant de Bundesliga i 1998 som første, og hittil eneste, nyopprykkede klubb. Kaiserslautern har vunnet den tyske serien fire ganger (1951, 1953, 1991 og 1998) og den tyske cupen to ganger (1990 og 1996).
Kaiserslauterns trener er Marco Antwerpen, styrelederen i klubben er den tidligere FIFA-dommeren Markus Merk, og sportsdirektøren heter Thomas Hengen. Kjente spillere som har spilt for 1. FC Kaiserslautern er blant andre Fritz Walter, Stefan Kuntz, Andreas Brehme, Michael Ballack og Miroslav Klose.
Av norske spillere har Ruben Yttergård Jenssen flest kamper for klubben. Han spilte 89 seriekamper for 1. FC Kaiserslautern fra 2013 til 2016 og på lån i 2018. Azar Karadas og Jon Inge Høiland er andre nordmenn som har vært på lån i klubben.
Kjetil Rekdal trente klubben i sesongen 2007/08, inntil han fikk sparken i februar 2008.
Fylkesvei 5200
Fylkesveg 5200 går mellom Fjøsangerlokket og Paradis i Bergen.
Frem til 2019 hadde veien betegnelsen fylkesvei 189 (Hordaland).
Den forsvundne pølsemaker
Den forsvundne pølsemaker er en norsk filmkomedie fra 1941.
Hovedrollefigurene er detektiv Stein Rask (Leif Juster) og detektivassistent Simon Gløgg (Ernst Diesen).
Filmen er blitt en norsk klassiker, og den er vist i reprise mange ganger, både på norsk kino og TV. Den handler om at en av byens personligheter, pølsemaker H. Brand (Joachim Holst-Jensen) er forsvunnet, og privatetterforskerparet Rask og Gløgg får i oppdrag å oppspore ham. Etter mange viderverdigheter blir forbryterligaen oppsporet, og Rask og Gløgg får sin vel fortjente belønning. Den mest kjente scenen i filmen er da Leif Juster fremfører den klassiske sangen ''Pølsemaker, pølsemaker.
Filmen er vist i reprise på kino mange ganger og gitt ut på VHS, i en redigert versjon som manglet det første kvarteret. Filmen ble restaurert i sin helhet og gitt ut på DVD i 2018.
Halvard Ingebrigtsen
Halvard Ingebrigtsen (født 23. september 1970 i Trondheim) er en norsk politiker (Ap) som fra oktober 2021 er statssekretær i Nærings- og fiskeridepartementet.
Fra 2019 til 2021 var han fylkesråd for finans og administrasjon i Viken fylkeskommune.
I Jens Stoltenbergs andre regjering var han statssekretær i Kultur- og kirkedepartementet fra 2006 til 2009 og i Nærings- og handelsdepartementet fra 6. mai 2013 til regjeringsskiftet etter Stortingsvalget i 2013.
Fra 1992 var han nestleder i Ungdom mot EU og fra 1993-1995 var Halvard Ingebrigtsen leder i organisasjonen. Fra 1996 til 1998 var han kontorsjef i Arbeidernes ungdomsfylking, og fra 1998 til 2002 var han generalsekretær i AUF. Han har også vært rådgiver for Arbeiderpartiets stortingsgruppe.
Stade Omnisports
Stade Omnisports er et flerbruksstadion i Yaoundé i Kamerun. Det blir brukt mest til fotballkamper, men brukes også en del til friidrett. Stadionet har 38 720 seter og ble bygget i 1972. Canon Yaoundé og Tonnerre Yaoundé spiller sine hjemmekamper her.
Barnearbeid
Barnearbeid er ansettelse av barn under en gitt alder bestemt av lov eller sedvane. Men tidligere – og fortsatt i en del land – har verken lov eller sedvane vært noe hinder for å sette til dels små barn i arbeid. En nåtidig definisjon på barnearbeid er «barn som arbeider så mye at det går ut over lek og skolegang». Også lovverket, f.eks. arbeidsmiljøloven i Norge, legger vekt på at arbeidet ikke skal frata barna skolegang. I samfunn hvor skolegang er lite utbredt, og familier trenger barnas inntekter for å overleve, oppfattes ikke barnearbeid som noe problem, men en inntektskilde som sikrer familiens overlevelse. Covid-19-pandemien har medført at en for første gang på 20 år ser økning i antall barn som tvinges i arbeid.
Barnearbeid blir betraktet som et problem av mange internasjonale organisasjoner som FN. og Internasjonale arbeidsorganisasjonen (ILO). Spesielt legges det vekt på å motarbeide barnearbeid som utnytter barna. FN sier i artikkel 32 i Convention on the Rights of the Child følgende:" States Parties recognize the right of the child to be protected from economic exploitation and from performing any work that is likely to be hazardous or to interfere with the child's education, or to be harmful to the child's health or physical, mental, spiritual, moral or social development." Imidlertid ses barnearbeid mange steder som naturlig, med barn i arbeid side om side med familiemedlemmer, med arbeidsoppgaver tilpasset alder og fysikk der felles innsats er avgjørende for familiens overlevelse. Arbeidet fungerer også som en opplæring og utdanning som avgjør barnets senere posisjon og tilhørighet i samfunnet. Ofte er det barnets inntjening som betaler barnets skolegang. Eget arbeid kan være barnets vei ut av fattigdom.
I 1838 ble det vedtatt en lov i England om 8-timersdag for barn i aldersgruppen 9-13 år og 12-timersdag for tenåringer, 13-18 år gamle.
Over 200 mill. barnearbeidere
Små fingre er en fordel ved teppeveving og håndtering av små gjenstander. Barn utgjør dessuten en billig arbeidskraft. Lewis Hine, kjent for sin fotografiske dokumentasjon av barnearbeid i USA rundt 1910, nevner et eksempel fra Tifton Cotton Mill i Georgia, der en jødisk enke med 11 barn (hvorav to hadde flyttet ut) tjente $ 4,50 pr. uke. Det samme fikk hennes fem arbeidende barn – til sammen. Barn tør i mindre grad å protestere mot dårlig behandling, eller de vet mindre om sine rettigheter, i den grad de har noen.
Norsk Helse- og Sosialforbund
Norsk Helse og sosialforbund (NHS) ble etablert i 1965. I 2003 slo fagforbundet seg sammen med Norsk Kommuneforbund og etablerte den nye organisasjonen Fagforbundet. Norsk Helse og Sosialforbundet var et profesjonsforbund for hjelpepleiere og omsorgsarbeidere. Forbundet ble dannet etter at hjelpepleierne fikk offentlig godkjenning i 1964.
Barnearbeid
Over 200 mill. barnearbeidere
En del barn holdes som slaver, og over halvparten av barnearbeiderne jobber med farlig arbeid.
Norsk Helse- og Sosialforbund
Forbundet hadde først navnet Hjelpepleiernes landsforening og var tilsluttet YS. Forbundets første leder var Elsa Bratlie. NHS sin siste leder var Tove Stangnes som ble valgt som nestleder i Fagforbundet på stiftelsemøtet i 2003. Det var Tove Stangnes og Norsk Kommuneforbunds leder Jan Davidsen som tok opp tanken om et sammenslåing av de to arbeidstakerorganisasjonene.
Henrik Nissen d.y.
Henrik Nissen d.y. (1888–1953) var en norsk arkitekt. Han var sønn av Henrik Nissen. Fra 1931 i kompaniskap med Gunnar Brynning i firmaet Nissen & Brynning.
John Morris (fotballspiller)
John Morris (født 27. september 1923 i Radcliffe, død 6. april 2011) var en engelsk landslagsspiller i fotball.
Biografi
Han startet sin profesjonelle karriere i Manchester United i mars 1941. I 1948 var han på Uniteds lag da de slo Blackpool i FA-cupfinalen. Året etter kjøpte Derby County han for £ 18 500, britisk overgangsrekord på den tiden. Tre år senere gikk han til Leicester City for £ 21 500. I løpet av de seks årene han hadde i denne klubben hjalp han laget til å vinne 2. divisjon to ganger. Totalt spilte han mer enn 200 obligatoriske kamper for Leicester. På slutten av karrieren var han spillende manager i Corby Town, før han var manager for noen mindre klubber i årene 1964 til 1969.
John Morris debuterte på landslaget mot den 18. mai 1949. Han spilte tre landskamper for.
Arne Bjørndal
Arne Bjørndal (født 11. februar 1882, død 11. januar 1965) var spillemann og folkemusikksamler fra Hosanger i Nordhordland.
Han ble opplært av blant andre Ola Mosafinn fra Voss og andre spillemenn i Nordhordland. Han var og en av de første spillemennene til å spille inn på voksrull da opptaksarbeidet tok til omkring 1910. Bjørndal var notekyndig og skrev ofte ned de slåttene han lærte seg. Derfor ble hans samlerarbeid et viktig tilskudd til Hardingfeleverket da dette skulle redigeres fra 1954 og framover. Det var Bjørndal som tok initiativet til dette arbeidet. Her samarbeidet han med Eivind Groven og Truls Ørpen. Han arbeidet med dette til sin død i 1965.
Barnearbeid
Arbeidervernloven 1892
Også i Norge var barnearbeid utbredt. Hele 42 % av arbeiderne ved Modum blåfargeverk ble ansatt før de fylte 17 år, og 7 % før de var tolv. I 1875 var 3.400 barn under 15 år registrert som arbeidere, dvs. 7-8 % av alle norske industriarbeidere. Dette tallet er for lavt anslått, ettersom tellingen ble foretatt om vinteren, ikke om sommeren når behovet for barnearbeid var på sitt høyeste, med barnevandringer der barna var helt overlatt til seg selv. Totalt sett var det flest barn på sagbruk og høvlerier. Her tok man bare inn gutter, som utgjorde ti % av arbeiderne. Enda flere var deltidsansatt; i 1872 hadde halvparten av skoleguttene i Halden slikt deltidsarbeid. De bar planker rundt åpne maskiner med uskjermete sagblader. I spinneriene var de unge skift-jentene utsatt for åpent maskineri. Fyrstikkarbeiderskene var utsatt for nekrose fremkalt av fosforet. Likevel var det ikke norske leger som først reagerte på barnearbeidernes forhold. Det var det lærerne som gjorde, fordi de så hvordan arbeidet gikk ut over skolegangen. Etter press fra skolefolk tok kirkedepartementet opp problemet med barnearbeid i 1875. Trolig var det mest barnearbeid nettopp under 1870-tallets høykonjunktur. Danmark vedtok en lov om begrensning av barnearbeid i 1873, men i Norge tok det enda 17 år før den første fabrikktilsynsloven kom - i 1892. Verken den norske embetsmannsstaten eller Venstre som kom til makten i 1884, så noen grunn til å interessere seg for barns vilkår i arbeidslivet. Tvert om ble barnearbeid av noen kalt en «teknisk nødvendighet».
I 1872 hadde Jacob Neumann Mohn foretatt en undersøkelse på vegne av det statistiske kontor i Indredepartementet. På grunn av det økende barnearbeidet i industrien fikk Mohn i oppdrag å redegjøre for barn og unges arbeid utenfor hjemmet. Hans arbeid ble publisert i 1875, og i 1892 lagt til grunn for den nye arbeidervernloven. Han fant at tobakksindustrien hadde den største andelen av barnearbeidere, i 1875 med 613 ansatte barn, 43 % av den samlede arbeidsstyrken. På fyrstikkfabrikker og glassverk var prosentandelen 35 og 15.
Mohn undersøkte både industriarbeid og arbeid i primærnæringene. Å undersøke forholdene ved hjemmearbeid ble derimot for problematisk. Mohn fant både positive og negative sider ved barnearbeid, ettersom barn utgjorde en del av familiens ressurser ved å bidra til familieøkonomien. Blant arbeiderminnene innsamlet av Edvard Bull d.y., forteller en gutt ansatt på et sagbruk på den tiden da Mohn gjorde sine undersøkelser, om sin første lønning, kr 60 som da var et betydelig beløp. Han sa til sin far at de skulle bruke pengene til å kjøpe klede, så moren kunne sy klær til ham. Det kostet kr 7-8. Resten ga gutten sin far og sa at de skulle betale sin gjeld til kjøpmannen. Dermed ble familien kredittverdig med mulighet til å handle fritt med andre kjøpmenn.
Barna arbeidet ofte sammen med voksne, og det de utførte, avhang av samarbeid mellom voksen og barn. Om barnet ikke fikk betalt, var arbeidet likevel av verdi for familien, siden barnets innsats økte familiens inntekt. Barna fikk et ansvar som utviklet selvtillit og selvfølelse. Arbeidet var en del av fattige barns oppvekst og oppdragelse. Mohn bekymret seg likevel for helsefarlige arbeidsforhold som uskjermet maskineri, og barn som pådro seg permanent lungesykdom som følge av forurensing eller ved å overnatte utendørs i kulde og regn som gjetere. Og ikke minst kunne barn utvikle dårlig moral ved å utsettes for voksne arbeideres tvilsomme livsførsel. Mohn mente at man ikke kunne forby barnearbeid i Norge, siden industrien måtte holde seg konkurransedyktig overfor utenlandsk industri som også benyttet barnearbeid. For å skjerme og bevare barnets helse og moral, mente han likevel at arbeidet måtte reguleres, som vedtatt i arbeidervernloven i 1892.
Barnearbeid i Norge i dag
Arbeidsmiljøloven fastslår at barn under 15 år som hovedregel ikke skal arbeide, men visse former for arbeid er tillatt fra fylte 13. I tillegg skal 15-17-åringer unngå bl.a. nattarbeid: Arbeid kl. 23–06 er forbudt, og også arbeid kl. 21–23 defineres som nattarbeid, og tillates bare hvis arbeidets art gjør det nødvendig eller det foreligger et særlig og tidsavgrenset behov for nattarbeid.
If You’re Feeling Sinister
If You're Feeling Sinister er Belle & Sebastians andre album og ble sluppet 18. november 1996. På fronten av omslaget er det i bakgrunnen et bilde av Franz Kafkas bok Prosessen. I Norge oppnådde albumet en 23.-plass på VG-lista.
Alle låtene på albumet er skrevet av Stuart Murdoch. Teksten til «Like Dylan in the Movies» er en inspirert av den paranoide følelsen Murdoch hadde da han en gang tok en tur gjennom Kelvingrove Park i Glasgow. Selv om Mick Cooke bidro på albumet var han ikke en del av bandet da platen ble spilt inn.
Braganza
Braganza har investeringer innen flybransjen, reiseliv og opplevelsesindustri. Braganza er eier av BRA - Braathens Regional Airlines AB, Braathens IT, Kristiansand Dyrepark inkludert Abra Havn og Kaptein Sabeltann, Ticket Leisure Group, Signatours, Wayday og Escape Travel.
Historie
Selskapet Braganza AS ble startet i 1938 som en del av Ludv.G. Braathens Rederi. Rederivirksomheten til Ludv. G. Braathen ble startet i 1926. Ludvig G. Braathens Rederi vokste på 1950- og 1960-tallet. Rederiets siste båt ble solgt i 1982. Ludvig G. Braathen etablerte i 1946 flyselskapet Braathens SAFE med det formål å fly mannskap og reservedeler til skip i Asia og Syd-Amerika. Flyselskapet kjøpte sitt første jetfly, en Boeing 737, i 1969. Luftfart, gjennom Braathens SAFE, Braathens Helikopter og Busy Bee ble efter hvert hovedvirksomheten til familien Braathen. I tillegg eide familien også i kortere og lengre perioder industribedrifter, turoperatører og annen reiselivsvirksomhet.
I løpet av 1990-årene konsentrerte Braganza virksomheten mer og mer om flyselskapet Braathens SAFE som ble børsnotert i 1994. I 1997 solgte Braganza 30 % av Braathens SAFE til nederlandske KLM og ble sittende som største eier med 38 % av aksjene. Kristiansand Dyrepark var en av Braganzas tidlige investeringer, den første aksjen ble kjøpt i 1995. Fra 1996 satset Braganza mer mot finansielle investeringer.
I 2002 solgte Braganza seg ut av Braathens som følge av at SAS la inn bud på hele selskapet og avnoterte selskapet fra børsen. Som en del av avtalen i forbindelse med salget av Braathens kjøpte Braganza alle aksjene i det svenske innenriksflyselskapet Malmö Aviation i 2002. Senere i 2002 ble verdiene i Braganza delt som følge av en avtale mellom de tre gjenværende eierne som alle er barnebarn av grunnleggeren Ludvig. G Braathen. Per G. Braathen ble da eneeier av Braganza. Som følge av eierskiftet ble selskapets strategi gradvis endret i retning av industrielle investeringer, primært innenfor reiseliv og relaterte industrier.
Per G. Braathens private investeringselskap ble innlemmet i Braganza i 2002, og med det fulgte et antall reiselivsinvesteringer som er en del av Braganzas portefølje.
Eggstokkreft
Eggstokkreft rammer hvert år vel 400 norske kvinner. Dette er en alvorlig sykdom fordi den ofte oppdages sent. Hvorfor normale celler i en eggstokk utvikler seg til kreft er usikkert. Eggstokkreft oppstår imidlertid oftere hos kvinner som ikke har født barn enn hos kvinner som har gått gjennom en fødsel. Det er også vist at p-piller reduserer risikoen. Dette tyder på at kjønnshormonene og antallet eggløsninger en kvinne gjennomgår kan ha betydning. En dansk studie publisert i JAMA i juli 2009 påviser økt risiko for eggstokkreft hos kvinner i overgangsalderen ved hormonterapi (HT).
Symptomer på eggstokkreft
Når diagnosen stilles, har kreftcellene i mer enn halvparten av tilfellene spredd seg fra eggstokkene til andre organer.
Forekomst
Eggstokkreft er den sjette mest vanlige kreftformen blant kvinner i Norge. Risikoen for å få sykdommen stiger inntil 60-årsalderen, men også unge kvinner kan rammes. I 2005 var det 402 kvinner som fikk eggstokkreft.
Opplysninger om bryst- og eggstokkreft i nær slekt har vært grunnlaget for å avgjøre om en families kreft er nedarvet eller ikke. Arvelig kreft skyldes feil (mutasjoner) i bestemte gener, og i økende grad brukes derfor også gentesting for å stille sikker diagnose av arvelig kreft.
Behandling
Sykdommen deles inn i fire stadier. Det avgjørende er hvor langt kreftcellene har spredt seg fra eggstokkene. Ved stadium 1 er sykdommen begrenset til eggstokkene. Ved stadium 4 har den spredt seg til et annet organ. Mellom disse to finner vi stadiene 2 og 3.
Den mest brukte behandlingsform ved eggstokkreft er en operasjon der så mye som mulig av svulstvevet fjernes. Som regel fjernes eggstokkene, livmoren og lymfeknutene i nærheten av eggstokkene. I tillegg fjernes en del av vevet som blant annet omkranser eggstokkene. Dette blir gjort for å hindre eventuell spredning av sykdommen.
Hvis sykdommen er i første stadium, kan det være tilstrekkelig med operasjon. De fleste kvinner med eggstokkreft må også gjennom cellegiftbehandling for å redusere risikoen for tilbakefall.
Superunknown
Superunknown er det fjerde studioalbumet fra det amerikanske grunge-bandet Soundgarden. Albumet ble nominert til en Grammy for beste rockealbum. Det ble gitt ut fem singler fra albumet; «Spoonman», «The Day I Tried to Live», «Black Hole Sun», «My Wave» og «Fell on Black Days», hvorav de to mest populære, «Black Hole Sun» og «Spoonman», vant en Grammy hver i 1995. Disse sangene gjorde også at Superunknown ble Soundgardens mest populære album.
Eggstokkreft
Behandling
Dersom sykdommen har spredd seg utenfor eggstokkene, er det som regel nødvendig med cellegiftbehandling etter operasjonen. Noen ganger er det nødvendig å gi cellegift før operasjonen også, for å krympe svulsten før operasjon.
Superunknown
Innspilling
Albumet ble innspilt i perioden juli til september 1993 i Bad Animals Studio i Seattle, Washington. Bandet jobbet med produsenten Michael Beinhorn, som var en endring fra tidligere, og Kim Thayil uttalte at: «Vi syntes bare at vi burde gå for en endring». Albumet ble mikset av Brendan O’Brien.
Bandet begynte å jobbe på albumet rundt to måneder etter avslutningen av Lollapalooza-turneen. Arbeidet ble lagt lagt opp slik at hvert av bandmedlemmene først arbeidet med sitt eget materiale og laget demoer som de andre bandmedlemmene deretter kunne arbeide videre med. Vokalisten Chris Cornell uttalte at bandets medlemmer ga hverandre mer frihet enn på tidligere plater. Thayil bemerket at bandet brukte like mye tid på å skrive og arrangere albumet som på deres tidligere album, men at de nå brukte langt mer tid på å arbeide med innspillingen av sangene. Bandet valgte å spille inn en sang om gangen. Tromme- og basspartiene ble spilt inn først for hver sang, og deretter la Cornell og Thayil på sine bidrag på toppen.
Cornell uttalte at det at de ble kjent med Michael Beinhorn hadde stor betydning for hvor lang tid bandet arbeidet med albumet. De brukte mye tid på å eksperimentere med ulike tromme- og gitarlyder, såvel som bruk av teknikker som layering. Cornell sa at «Michael Beinhorn var så inne på lydene. Han var så pirkete og kresen at han nesten irriterte vettet av oss […] Før du fikk lydene slik du ønsket dem på sangen, så var du drittlei av å spille den». Bandet tok en pause midt i innspillingen for å åpne for Neil Young på en ti dagers turné i USA. Bandet hentet deretter inn Brendan O’Brien for å mikse albumet etter en anbefaling fra Pearl Jams gitarist Stone Gossard. Thayil beskrev mikseprosessen som «svært smertefri», og bassisten Ben Shepherd sa at det var «den raskeste delen av innspillingen».
Musikk og tekster
Sangene på Superunknown fanget kreativiteten og tyngden fra bandets tidligere arbeider, mens det også fremviste et mer radiovennlig aspekt av gruppen. Steve Huey fra All Music Guide sa at bandets «tidligere punk-påvirkninger er sjelden synlige og er erstattet med overraskende effektive innslag av pop og psykedelia». Cornell karakteriserte albumet som mer «utfordrende» og «allsidig» enn bandets tidligere utgivelser. Sangene på albumet er mere eksperimentelle og varierte enn bandets tidligere innspillinger. Noen sanger har en smak som minner om Midtøsten eller India (for eksempel «Half», sunget av Ben Shepherd). Andre sanger viser en Beatles-innflytelse, for eksempel «Black Hole Sun» og «Head Down». I et intervju med Guitar World i 1994 forklarte Thayil dette slik: «Vi så dypt nede i selve kjernen av våre sjeler, og der satt det en liten Ringo. Joda, vi liker å fortelle folk det er John Lennon og George Harrison, men når du virkelig ser dypt inn i Soundgarden så er det en liten Ringo som ønsker å komme ut». Trommeslager Matt Cameron sa at eksperimenteringen på albumet var «bare et spørsmål om foredling».
Soundgarden benyttet en alternativ gitarstemming og uvanlige taktarter på flere av sangene på albumet. «Spoonman» og «Black Hole Sun» ble utført i drop-D mens «Mailman» og «4th of July» var satt i C. På noen sanger brukte de mer uortodokse gitarstemminger: «My Wave» og «The Day I Tried to Live» er begge i stemt i E-E-H-H-H-E (engelsk E-E-B-B-B-E). Soundgardens bruk av uvanlige antall slag per takt som signatur var også variert; «My Wave» bruker 5/4, «Fell on Black Days» er på 6/4, «Spoonman» veksler mellom 7/4 og 4/4, mens «Black Hole Sun» er 4/4 og bruker 9/8 i gitarsoloen. Thayil har sagt at Soundgarden vanligvis ikke vurderte taktangivelsen i en sang før bandet hadde skrevet den, og at bruk av ulike antall slag per takt var «en ren tilfeldighet».
Tekstene på albumet er ganske mørke og mystiske og dreier seg ofte om emner som angst, rusmisbruk, selvmord og depresjon. Cornell var inspirert av Sylvia Plaths tekster på den tiden. I en kommentar til albumets sangtekster sa Thayil at «mye av Superunknown synes for meg å handle om livet, ikke døden. De bekrefter det kanskje ikke, men fryder seg over det – som druidenes: ‘Livet er bra, men døden kommer til å bli enda bedre!’». Cameron sa at tekstene på albumet er «et stort ‘dra til helvete’ til verden, en appell om ‘å la oss være’. » Cornell uttalte at «Let Me Drown» handler om «å dra tilbake til ditt rede for å dø», «Fell on Black Days» er om å innse at «du er ekstremt ulykkelig» , «Black Hole Sun» handler om et «surrealistisk drømmelandskap» og «Limo Wreck» er en «‘skam på forfall’-sang» , og «The Day I Tried to Live» handler om «å prøve å gå bort fra å passe inn i et mønster og å være innesluttet og ensom».[ Cornell ble inspirert til å skrive «Like Suicide» etter en fugl fløy inn i et vindu i huset hans. Han fant den skadde fuglen og gjorde deretter slutt på dens lidelser ved å slå den med en murstein.
Låten «Spoonman» er bemerkelsesverdig på grunn av et innslag med Artis the Spoonman, en gatemusikant i Seattle. Tittelen på sangen er kreditert til Jeff Ament fra Pearl Jam. Mens han var på settet til filmen Singles lagde Ament en liste over sangtitler til det fiktive bandet i filmen. Cornell tok det som en utfordring å skrive sanger til filmen ved hjelp av disse titlene, og «Spoonman» var en av dem. En akustisk demo-versjon av sangen vises i filmen.
Utgivelse, mottak og kritikk
Superunknown ble albumet som for alvor gjorde Soundgarden berømt. Da Superunknown ble lansert i mars 1994, debuterte albumet på nummer én på Billboard 200. Albumet ga også Soundgarden internasjonal anerkjennelse, og det oppnådde fem ganger platina-status i USA, trippel platina i Canada og gull-status i Storbritannia , Sverige og Nederland.
Rolling Stone ga Superunknown fire av fem stjerner, og bladets anmelder JD Considine skrev at Superunknown «viser langt større spennvidde enn hva mange band klarer i løpet av en hel karrière», og at «på sitt beste tilbyr Superunknown en mer opprivende avbildning av fremmedgjøring og fortvilelse enn noe på In Utero». Considine kritiserte «Black Hole Sun» og «Half» og mente at den første var «ikke en veldig god sang» mens den siste «er praktisk talt definisjonen på en B-side». Jon Pareles fra The New York Times sa at «Superunknown faktisk forsøker å utvide sitt publikum ved å bryte løs fra heavy metals sjangrebarrierer, som Soundgarden pleide å akseptere». Han la til at «Soundgarden […] ønsker noe som er forskjellig fra standard heavy metal». David Browne fra Entertainment Weekly ga albumet en A. Han sa at «Soundgarden er pumpet proppfull av Superunknown, og de leverer varene.» Han hyllet den som «en hard rock-milepæl, en kokende kjele av vulkansk kraft, […] og 90-tallets frustrasjon og angst som setter en ny standard for alt som heter metal».
Superunknown inkluderte hit-singlene «Black Hole Sun», «Spoonman», «My Wave», «Fell on Black Days» og «The Day I Tried to Live», som alle hadde sin egen musikkvideo. Alle fem fikk en plassering på Billboards Mainstream Rock- og Modern Rock-lister. «Black Hole Sun» var den mest vellykkede singelen fra Superunknown på listeplasseringene, den nådde nummer én på Mainstream Rock chart og nummer to på Modern Rock chart. «Black Hole Sun» ble gitt ut i løpet av sommeren 1994 og ble uten tvil bandet mest gjenkjennelige og populære sang. Den surrealistiske musikkvideoen ble ofte spilt på musikkanaler. Videoen fikk prisen for Beste Metal / Hard Rock Video på MTV Video Music Awards i 1994, og i 1994 og 1995 fikk den en Clio Award for Alternative Music Video. Soundgarden vant to Grammy Awards i 1995 ; «Black Hole Sun» fikk prisen for Best Hard Rock Performance mens «Spoonman» fikk prisen for Best Metal Performance. «Black Hole Sun» var også nominert, i kategorien Best Rock Song.
Cover og design
Coverbildet (kjent som «Screaming Elf») er et forvrengt bilde av bandets medlemmer over en opp-ned brennende skog. Cornell sa om coverbildet at «Superunknown relaterer på en måte til fødsel […] Å bli født eller endog dø – Å bli dyttet inn i noe som du vet ingenting om. Det vanskeligste er å finne frem til et visuelt bilde som passer til slik en tittel. Det første vi tenkte på var en skog i grått eller sort. Soundgarden har alltid vært forbundet med bilder av blomster og frodige farger og dette var det motsatte. Fortsatt syntes det organisk, men det var svært mørkt og kaldt […] Som barn var jeg svært interessert i disse historiene hvor skogen er full av ondskap og skumle ting, i motsetning til å være en lykkelig hage som du drar på campingtur i». Albumet ble også utgitt i en begrenset versjon på 12-tommers farget vinyl (blå, oransje og klar), som en dobbel LP i et gatefold-etui.
I et intervju med Pulse! i 1994 sa Cornell at inspirasjonen til albumets tittel kom fra hans feillesning av tittelen på en video som het Superclown. Han tilføyde: «Jeg tenkte det var en kul tittel. Jeg hadde aldri hørt det før, aldri sett det før, og det inspirerte meg».
Superunknown-turné
Bandet startet Superunknown-turnéen i januar 1994, i Australia, Japan og New Zealand, områder hvor albumet kom ut tidlig. De hadde heller aldri spilt i disse regionene før. Denne delen av turnéen ble avsluttet i februar 1994, og i mars 1994 dro bandet videre til Europa. Bandet begynte på en arenaturné i USA den 27. mai 1994.
I slutten av 1994, etter lang tid på Superunknown-turnéen, oppdaget en lege at Cornell hadde svært anstrengte stemmebånd. Soundgarden kansellerte flere konserter for å unngå at Cornell pådro seg permanente skader. Cornell sa: «Jeg tror vi overdrev det. Vi spilte fem–seks dager i uken og stemmen min fikk virkelig gjennomgå. Mot slutten av den amerikanske turnéen følte jeg at jeg fortsatt kunne synge på et vis, men det ville ikke være riktig overfor publikum. Du kjøper ikke en billett for å se en fyr synge med en hes stemme i to timer! Det ville være svindel».
Utmerkelser
All informasjon er hentet fra AcclaimedMusic.net.
Arbeidsgiver
Det finnes en lang rekke rettsregler om partene og ytelsene i ansettelsesforhold, særlig det vi betegner som arbeidsrett og loven av 17. juni 2005 nr 61 om arbeidsmiljø, arbeidstid og stillingsvern mv. (arbeidsmiljøloven). Der er det lovbestemmelser for å sikre rettighetene for de ansatte hos en arbeidsgiver, for såvidt gjelder lønn, arbeidstid, arbeidsmiljø, vern mot diskriminering, permisjon, oppsigelse, avskjed m.v. Det finnes også forskrifter og andre lover av betydning for arbeidsgivere og arbeidstagere, bl.a. om helse, miljø og sikkerhet (HMS), og om rett til ferie.
For flere regler i skatte- og avgiftslovgivningen er det avgjørende om det foreligger et arbeidsgiverforhold eller ikke; bl.a. for arbeidsgiveravgift, skattetrekk og rapportering til myndighetene, eller for merverdiavgift.
Dersom det ikke er et ansettelsesforhold mellom den som betaler og den som gjør arbeidet, brukes betegnelser som «oppdragsgiver», kjøper o.l. I spesielle kontraktsforhold kan den som betaler være betegnet som kunde, klient, byggherre m.fl. I forholdet mellom profesjonelle tjenesteytere og privatfolk, betegnes den private parten som forbruker, for eksempel i loven om håndverkertjenester for forbrukere og bustadoppføringslova.
Private og offentlige arbeidsgivere
En arbeidsgiver kan være en bedrift, bl.a. et aksjeselskap, en ideell eller kommersiell organisasjon, en forening eller en enkeltstående privatperson.
Offentlige myndigheter og organer er arbeidsgivere, bl.a. stat, kommune, direktorater, kirken, forsvaret osv.
Flere typer lønn eller vederlag
En arbeidsgiver gir i noen tilfeller arbeidsvederlag i form av naturalytelser (for eksempel fri kost og losji) eller utgiftsgodtgjørelser (f. eks. bilgodtgjørelse).
Dersom betaling til arbeidstaker foregår uten lovpålagt skattetrekk, arbeidsgiveravgift og rapportering til skatte- og avgiftsmyndigheter, kaller vi det svart arbeid. Slikt arbeid kan medføre straff, tilleggsskatt og andre sanksjoner.
Eksterne lenker
僱傭
Sportsklubben av 1909
Sportsklubben av 1909, vanligvis forkortet til Sp-09 (uttales «S-P-null-ni»), er en bokse- og bryteklubb i Oslo. Klubben er blant Norges mest meritterte innen disse idrettene, og flere av klubbens medlemmer har deltatt i OL, VM og EM. Klubbhus med treningslokaler ligger på Dælenenga.
Historie og formål
Klubben ble stiftet 24. mars 1909, derav klubbnavnet. Det opprinnelige navnet var Arbeidernes Turn- og Idrettsforening (Arbeidernes TIF) som fra 1916 ble til Fagforeningernes Idrettsforening. I 1924 var klubben sentral i stiftelsen av Arbeidernes Idrettsforbund, hvorpå noen medlemmer brøt ut og dannet Sportsklubben av 1924. To år senere meldte klubben seg ut igjen av AIF, noe som førte til nok en splittelse og utbryteren Fagforeningenes Idrettsforening av 1926 (Fagen 26). I 1929 slo Fagforeningernes Idrettsforening og Sportsklubben av 1924 seg sammen igjen og tok navnet Sportsklubben av 1909.
Formålet til Sportsklubben av 1909 er å dyrke boksing og bryting under klubbens motto: «Boksing og bryting – det er på Dæl’enga du lærer det!»
Naivisme
Naivisme eller naiv kunst, (latin, navius, medfødt) var en kunstretning som dukket opp mot slutten av 1800-tallet og var en reaksjon og et opprør mot den etablerte måten å male på. Den er ofte basert på barns eller psykisk utviklingshemmedes inntrykk.
Kunstnerne ville ikke lenger følge de strenge reglene for komposisjon av bilde som regjerte på den tiden. Enkelte kunne ikke nok om kunsten som håndverk – de bare satte i gang.
For mange av dem som nå kategoriseres som naivister, var det ingen hovedsak å bli katalogisert. De malte eller bygde slik de mente de skulle gjøre det, og ga i mange tilfeller en god dag i om noen «forsto» dem. Flere opplevde å bli anerkjente av samtidige «store» kunstnere eller bli oppdaget av kritikere og gallerister, uten at det syntes å gi seg utslag i endringer i stil. Enkelte døde fattige, og er blitt oppdaget og anerkjent senere.
Skattemelding
Skattemelding (tidligere selvangivelse) er informasjon om hva hver enkelt innbygger har i inntekter, utgifter, formue og gjeld i form av et skjema, enten på papir eller på Skatteetatens nettsted som innbyggerne enten må fylle ut, eller godkjenne forhåndsutfylt skjema. Dette skal til sammen danne grunnlaget for hvor mye den enkelte skal betale i skatter og avgifter. Systemet med å levere skattemeldingen ble innført i Norge i 1911.
Norge
I Norge ble skattemeldingen kalt selvangivelse frem til 1. januar 2017. Den skal leveres til Skatteetaten, og skal inneholde alle beløp som er innberettet fra arbeidsgivere, NAV, banker, forsikringsselskaper og Verdipapirsentralen. Alle som har en formue eller inntekt er pliktige til å levere en skattemelding. De eneste som ikke er pliktige til å levere skattemeldingen, er pensjonister som ikke har noen formue eller inntekt av betydning.
Den 1. januar 2008 ble det innført fritak fra leveringsplikt for skatteytere som mottar en korrekt og fullstendig forhåndsutfylt skattemelding.
Danmark
I Danmark er selvangivelsen en årlig melding over inntekt, fradrag og lignende, som en skattepliktig person må innsende til SKAT. Selvangivelsen foregår elektronisk, og SKAT mottar automatisk opplysninger fra arbeidsgivere, banker, A-kasser, veldedige organisasjoner mv., således at den skattepliktige kun må utfylle manglende tall, og i mange tilfelle slett ikke behøver å angi noe.
Meldingen danner utgangspunkt for skatteberegningen.
Sverige
Selvangivelsen (självdeklarationen) skal leveres til Skatteverket senest den 2. mai (eller, om den 2. mai er en lørdag eller helligdag, nærmeste påfølgende hverdag). Samme dag skal også den skatt som selvangivelsen angir være innbetalt på den skattskyldiges skattekonto.
Stensrudtjern (Oslo)
Stensrudtjern ligger sydøst i Oslo, ved fylkesvei 155 Enebakkveien. Ved sandstranden ble det i 2010 anlagt sitteplasser, fastgrill, beplantning, og dreneringsvann ble lagt som en bekk. Det er toaletter i området. Vannet har en gul-brun fage på grunn av mye skog og myr omkring. Bunnvannet blir sjelden sirkulert, og inneholder en del salter og noe hydrogensulfid.
I vannet finnes både storvokst suter og karuss. Det er tatt suter på over 2 kilo i tjernet.
Vannet huser også noen rødlistede arter, herunder 'liten bruskigle' og 'liten skredder'. Begge artene er sjeldne nasjonalt, men relativt vanlige i Oslo-området. Økosystemet er ikke truet og vannet er heller ikke truet av gjengroing, slik det nedenforliggende Gjersrudtjern er. Bredden på vestsiden er preget av rik sumpskog. Denne er vurdert som «viktig», og anbefales urørt.
Hypermorfose
Hypermorfose er et fenomen innen biologien som betyr at vokseperioden til en organisme forlenges og veksten stanser opp på et senere tidspunkt enn normalt, hvilket gir individer som er stort sett identiske men større enn individer som ikke er blitt berørt for hypermorfose.
Røde Khmer
Røde Khmer er særlig husket for de massemordene som regimet igangsatte. Rundt 500 000 mennesker ble henrettet. I tillegg døde mange av sult, tortur, tvangsarbeid, drap i konsentrasjonsleirer og selvmord. Hensikten med massemordene var å utrydde alle «fiender av revolusjonen». Totalt døde anslagsvis to millioner av landets åtte millioner innbyggere som følge av det totalitære styret.
Mellom 1970 og 1975 bombet USA store deler av Kambodsja. Mer enn 500 000 mennesker døde under amerikanernes bombekampanjer som av blant andre Noam Chomsky og Edward Herman blir ansett som et bidrag til at Røde Khmer kunne ta makten i landet.
I 1973 trakk amerikanernes og sørvietnamesernes styrke seg ut av Nord-Vietnam, og Sør-Vietnams regjering faller i 1975. Sør-Vietnam blir slått inn i det kommunistiske Nord-Vietnam, og den forente staten Vietnam, med kommunistisk styresett, grunnlegges. Samtidig tar Røde Khmer makten i Kambodsja og Pathet Lao i Laos.
Røde Khmer styrte landet på en svært brutal måte. De satte igang masseutryddelser. Motstandere av regimet ble torturert eller drept. Utdannede folk ble også drept, og folk som ble sett på som intellektuelle.
Røde Khmers styre bestod også av etnisk rensing. Kinesere og vietnamesere drept. Kun kambodsjanere ble regnet som "rene mennesker". De innførte en svært streng statsateistisk politikk, hvor det gikk like ille for mange religiøse som for vietnameserne og kineserne.
Steder hvor folk ble torturert og drept kalles for dødsmarker. Røde Khmer innførte også agrarsosialisme. Rundt 2 millioner mennesker ble tvunget ut av byene og ut på landsbygda for å arbeide. Penger ble sett på som et symbol for kapitalisme, og totalt avskaffet.
I 1978 angrep Vietnam Kambodsja. I februar 1979 klarte Vietnam, Røde Khmers tidligere allierte, å styrte Pol Pot. De satte inn en ny regjering, kjent som Republikken Khmer og senere Staten Kambodsja. Borgerkrigen fortsatte, siden Røde Khmer nødig ville gi fra seg statsmakten. Etter invasjonen skiftet partiet navn til Partiet for Demokratisk Campuchea. Pol Pot blir funnet i jungelen i 1981, hvor han hadde oppholdt seg siden Vietnams invasjon i 1979. Nuon Chea, som var kjent som "andre bror", tar over organisasjonen. En Vietnam-invasjon av Kambodsja utgjorde en stor trussel for Thailands nasjonale sikkerhet, og derfor støttet landet Røde Khmer materielt. Kina, som støttet Røde Khmer-regimet, gikk så langt som å angripe Vietnam.
Norske regjeringer fulgte USAs råd om å anerkjenne Røde Khmer som landet rettmessige regjering etter at de var veltet og jaget fra landet. USA fortsatte sin støtte til 1997. Storbritannia, under Margaret Thatchers ledelse, støtte Røde Khmer geriljavirksomhet fra de thailandske skogene med våpen og landminer.
Etter kuppet i Kambodsja etter valgresultatet i 1997, kjempet Røde Khmer for at den nyvalgte regjeringen skulle beholde makten. Arbeidet mislyktes, og FUNSK, støttet av Vietnam, tok igjen makten i Kambodsja på udemokratisk vis ved å styrte den demokratisk valgte regjeringen.
Partiet for Demokratisk Kampuchea ble totalt oppløst i 1998 etter Pol Pot døde i fengsel. Det var den øverste ledelse som selv bestemte dette. PDKs siste leder var Ta Mok. Han døde i 2006, mens han ventet på sin rettssak.
Napier Sabre IV
Napier Sabre IV var laget som en H-motor. Dette kan beskrives som to boksermotorer plassert over hverandre, med separate veivaksler giret sammen til en felles veivaksel. Motoren var en av de kraftigste laget under krigen og ble brukt i blant annet i Hawker Tempest Mk V. Den kunne yte 2 250 hestekrefter ved 4000 rpm og hadde en mekanisk drevet kompressor.
Motoren ble først produsert i 1943. Etter krigen tok jetmotoren over, og produksjonen av Sabre opphørte.
PC World
PC World Norge
I 1983 kjøpte Computerworld-forlaget det norske bladet "Hobbydata", som de omdøpte til "Mikrodata". Da den store veksten i hjemmedatamarkedet dabbet av utover i 1984 besluttet Computerworld Norge AS å legge opp til et mer profesjonelt rettet PC-tidsskrift. I mai 1985 (nr. 4) byttet de navn på bladet til PC mikrodata. Januar 1987 (nr. 1) byttet de navn på bladet igjen, denne gang til PC World Norge.
Siste utgave PC World Norge var nr. 5 -2013.
Wear Valley
Wear Valley er et administrativt distrikt i Durham i England. Administrasjonssenteret er Crook. Distriktet dekker det meste av Weardale, og har navn etter denne dalen. I øst er det for det meste urbaniserte områder, mens det i vest er landsbygd.
Distriktet ble opprettet 1. april 1974 ved sammenslåing av Bishop Auckland, Crook and Willington, Tow Law og Weardale landdistrikt.
FC Sachsen Leipzig
FC Sachsen Leipzig var en fotballklubb fra Leipzig i Tyskland. Fra 1963 til 1990 het klubben "Chemie Leipzig". 30. juni 2011 ble klubben nedlagt. En ny klubb ble opprettet med grunnlag i den nedlagte "Chemie Leipzig" som nå heter "BSG Chemie Leipzig" og spilte sesongen 2014/15 i 6. divisjon i den lokale Sachsenliga.
Møllersalen
Møllersalen tilhørte et tidligere gjestehus og traktørsted i Sandviksveien 77 A og B i Sandviken bydel i Bergen. Hovedhuset fra midten av 1700-tallet var del av et rokokkoanlegg med en stor hage.
Hovedhuset og Møllersalen ble fredet av Riksantikvaren i 1927 og er i dag privatbolig.
Franz Bartl
Franz Bartl (født 7. januar 1915, død 12. juli 1941) var en østerriksk håndballspiller som deltok i de olympiske leker 1936 i Berlin.
Igor Svjatoslavitsj
Igor var sønn av Svjatoslav Olegovisj og en av Oleg av Tsjernigovs sønnesønner. Hans mor var Katarina av Novgorod. Sitt adelige navn Igor fikk han til ære for onkelen, Igor II av Kiev, men dåpsnavnet hans var Georg til ære for hans fars allierte Jurij Dolgorukij, det vil si Jurij eller Georg den langarmede.
I 1171 ledet Igor det første hærtoget mot kumanene, og det ble en suksess. Han beseiret khanene Kobyak og Kontsjak som hadde herjet landområdene rundt Perejaslav-Tsjmelnytskyj (tidligere kalt Perejaslav). I 1183 beseiret han kumanere på et herjingstokt ved elven Merla.
I 1185 angrep khan Kontsjak ruserne og som svar samlet Igor en styrke på rundt 6000-8000 soldater for å gjengjelde. Han fikk støtte fra et antall av fyrster og deres styrker fra Kiev, inkludert broren Vsevolod, nevøen Svjatoslav og sønnen Vladimir. De klarte å trenge dypt inn i kumanernes område og overraskende angripe dem. Imidlertid ble de selv omringet av fiender på begge sider, og ble møtt av tung beskytning fra bueskyttere. Krigere i rustning angrep ledet av et antall khaner, inkludert Konchak. Krigerne fra Kiev ble presset inn mellom den angripende fienden og en innsjø, og de som ikke ble drept på stedet, druknet i sjøen.
Igor fulgte en del desertører, og på veg tilbake ble han tatt til fange. Også Vsevolod, Svjatoslav og Vladimir ble tatt til fange. Igor greide senere å rømme, men måtte la sin sønn bli igjen som gissel.
Fire år før sin død ble han fyrste av Tsjernigov og fordelte sine landområder i Severia mellom sine fem sønner.
Familie
Han giftet seg med Eufrosinia, datter av Jaroslav Osmomysl. Deres barn var:
Black Stone Cherry
Historie
Black Stone Cherry kommer opprinnelig fra Edmonton som ligger i midten av dry county (hvor det ikke er tillatt å selge alkohol). Det var veldig lite for bandmedlemmene å gjøre, noe som ga de mye tid til å fokusere på musikken. Alle de fire medlemmene kommer fra musikalske familier. John Freds far og onkel er medlemmer av det Grammy Award prisbelønnede bandet The Kentucky Headhunters og Jons onkel var trommeslager. Chris sin bestefar var gitarmaker og ga Chris sin første gitar. Chris lærte da sine første akkorder fra faren.
Omgitt av musikk og støtte i Edmonton, var Black Stone Cherry i stand til å utvikle seg i en original retning. John Fred forklarte en gang, «Når du er fra et område hvor du ikke trenger å konkurrere om å spille samme musikk, lager du deg din egen musikkstil». Chris og John Fred startet å spille musikk sammen tidlig i tenårene, og Jon og Ben fulgte like etter. Black Stone Cherry ble offisielt stiftet den 4. juni 2001. De tok da over øvelselokalet som Kentucky Headhunters hadde brukt siden 1968 og øvde kontinuerlig. En venn av Black Stone Cherry, Aaron McCloud sa "Musikken deres er ekte, og jeg er veldig inspirert av deres musikk og deres personligheter."